श्रीचित्रगुप्त जयंती शुक्रवार को कायस्थ समाज द्वारा धूमधाम से मनाया गया। श्रीचित्रगुप्त की भक्ति से सरोबार भक्तों ने पूजा अर्चना कर जयकारे लगाए। शोभायात्रा नगर के मोहल्ला पचघरा, संगत, ठाकुर द्वारा, महावीर मार्ग मुंशीगंज, सट्टी बाजार, ब्लॉक चौराहा तहसील होते हुए पुन: श्रीचित्रगुप्त मंदिर पर समाप्त हुई। शोभायात्रा में भगवान चित्रगुप्त महाराज आकर्षक रथ पर अपने बारह पुत्रों के साथ विराजमान रहे। शोभायात्रा में बैंड व नगाड़े की धुन के बीच भगवान चित्रगुप्त के भजनों भक्तिरस से ओतप्रोत भक्त झूमते रहे।